སྒང་བ་ཨ་གྲགས་ནི།གེ་སར་རྒྱལ་པོའི་དུས་སྐབས་ཀྱི་རྒྱལ་ཕྲན་ཞིག་ཡིན་ལ།ཡུལ་དེ་རུ་གསེར་དངུལ་ཟངས་ལྕགས་ཀྱི་གཏེར་མང་པོ་མཆིས་པར་མ་ཟད།རིན་ཆེན་གཟིའི་གཏེར་ཡང་ཡོད་པའི་གནས་མཆོག་ཏུ་གྱུར་པ་ཞིག་ཡིན།ཨ་གྲགས་ཞེས་པའི་རྒྱལ་ཕྲན་དེ་གཡའ་བྲག་དཀར་མོའི་མར་གཤམ།ལ་ཟི་ར་དཀར་མོའི་ཚུར་ནང་།ཐང་ནག་པོ་གསུམ་གྱི་འདུས་མདོ་ན་ཆགས་ཡོད་པར་བཤད་ལ།ད་ལྟ་ངེད་ཅག་གིས་དཔྱད་གཞིའི་ཡིག་ཆ་སྐོར་ཞིག་ལས་རྟོགས་པ་ལྟར་ན།བྱེ་རིའི་རྒྱལ་ཕྲན་དང་ལ་དྭགས་རྒྱལ་ཕྲན།ཨ་གྲགས་རྒྱལ་ཕྲན་བཅས་པ་ཕན་ཚུན་ཉེ་སར་ཆགས་འདུག་གོ།